Digriet tal-Qorti tal-Ġustizzja (Il-Ħames Awla) tal-4 ta' Lulju 2012 (talba għal deċizjoni preliminari mressqa mill-Giudice di Pace di Revere (l-Italja) - proċeduri kriminali kontra Ahmed Ettaghi
(C-73/12) 2
(Rinviju għal deċiżjoni preliminari - Nuqqas ta' deskrizzjoni tal-kawża prinċipali - Inammissibbiltà manifesta)
Lingwa tal-proċedura: it-Taljan
Qorti tar-rinviju
Giudice di Pace di Revere
Parti fil-proċeduri kriminali fil-kawża prinċipali
Ahmed Ettaghi
Suġġett
Talba għal deċiżjoni preliminari - Giudice di Pace di Revere - Interpretazzjoni tal-Artikoli 2, 4, 6, 7, 8, 15 u 16 tad-Direttiva 2008/115/KE tal-Parlament Ewropew u tal-Kunsill, tas-16 ta' Diċembru 2008, dwar standards u proċeduri komuni fl-Istati Membri għar-ritorn ta' ċittadini ta' pajjiżi terzi li jkunu qegħdin fil-pajjiż illegalment (ĠU L 348, p. 98), kif ukoll tal-Artikolu 4(3) TUE - Leġiżlazzjoni nazzjonali li timponi multa fuq il-persuna barranija li tkun daħlet b'mod illegali fit-territorju nazzjonali jew li tkun residenti f'dan it-territorju b'mod illegali - Ammissibbiltà tar-reat kriminali ta' residenza illegali - Possibbiltà li l-multa tiġi ssostitwita bit-tkeċċija immedjata għal perijodu ta' minn tal-inqas ħames snin jew b'piena li tillimita l-libertà ("permanenza domiciliare") - Obbligi tal-Istati Membri matul it-terminu għat-traspożizzjoni ta' direttiva
Dispożittiv
It-talba għal deċiżjoni preliminari mressqa mill-Giudice di pace di Revere (l-Italja), b'deċiżjoni tas-26 ta' Jannar 2012, hija manifestament inammissibbli.
____________
1 -
2 - ĠU C 118, 21.04.2012